Lenghe indoeuropenghe

Lenghe indoeuropenghe 

Le lenghe indoeuropenghe a son la famija ëd lenghe pì conossùa e pì studià.
Lë studi dle lenghe indoeuropenghe a l'é ancaminà a l'inissi dl'Eutsent e a l'é stàit fassilità da tanti motiv, për esempi:
 tante lenghe a j'ero già bin conossùe a jë studios;
 tante lenghe, com grech, latin e sànscrit a j'ero scrivùe da apeprò tre mila agn;
 tute le lenghe a j'ero scrivùe an forma alfabética, e parèj a l'han podù trasmëtte ëdcò la manera ëd parleje.

Le lenghe indoeuropenghe as divido an des o dódes branch, a scond che le lenghe balto-slave e indo-iraniche a sia ansema o separà. An costo schema a son presentà separà:
 lenghe albanèise

 lenga armen-a

 lenghe bàltiche

 lenghe séltiche

 lenghe germàniche

 grech e lenghe greche

 lenghe indoarian-e

 lenghe iraniche

 latin e lenghe romanze

 lenghe slave

 lenghe tocarie (2 lenghe mòrte che a j'ero parlà ant ël Turkestan cinèis)

 lenghe anatòliche (lenghe mòrte che a j'ero parlà an Anatòlia, adess Turchìa)

Indoeuropenghe